**VZN č. 1/2019 o výške mesačného príspevku na čiastočnú úhradu nákladov škôl, školských zariadení v pôsobnosti obce Ladomirová navrhla Ľubica Šafranková, PhDr. Vladislav Cuper**

**Všeobecne záväzné nariadenie č . 1/2019 o výške mesačného príspevku na čiastočnú úhradu nákladov škôl, školských zariadení v pôsobnosti obce Ladomirová**

**Návrh VZN vyvesený dňa 01.02.2019**

Návrh zvesený dňa: .......................

VZN schválené dňa: ......................................

VZN platné dňa: ......................................

VZN nadobúda účinnosť dňa: ......................................

Obec Ladomirová v zmysle § 6 ods. l zákona Slovenskej národnej rady č. 369/1990 Zb. o obecnom zriadení v znení neskoršie vydaných predpisov a v súlade so zákonom NR SR č.245/2008 Z. z. o výchove a vzdelávaní (školský zákon), ktorým sa dopĺňa zákon č.596/2003 Z. z. o štátnej správe v školstve a školskej samospráve v znení neskorších predpisov vydáva toto všeobecne záväzné nariadenie.

**Čl. I - Základné ustanovenie**

Toto všeobecné záväzné nariadenie určuje výšku príspevku zákonného zástupcu dieťaťa – žiaka, dospelého na čiastočnú úhradu nákladov za pobyt detí v materskej škole (MŠ) a školskej jedálne (ŠJ).

**Čl. II - Mesačná výška príspevku**

1.V zmysle § 28, ods. 5 zákona NR SR č. 245/2008 Z. z. o výhove a vzdelávaní a o zmene a doplnení niektorých zákonov určuje mesačne výšku príspevku za pobyt dieťaťa v materskej škole **5 €/mesiac – pri celodennom pobyte v MŠ.**

2. Tento príspevok sa uhrádza vopred do 10. dňa v danom kalendárnom mesiaci.

3. Príspevok v materskej škole v súlade s § 28, ods. 7 vyššie citovaného zákona sa neuhráda za dieťa:

1. ktoré má jeden rok pred plnením povinnej školskej dochádzky,
2. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núzdi a príspevkov k dávke v hmotnej núdzi,
3. ktoré je umiestnené v zariadení na základe rozhodnutia súdu.

4. Príspevok v materskej škole na základe rozhodnutia obecného zastupiteľstva sa neuhrádza za dieťa:

1. ktoré má prerušenú dochádzku do materskej školy na viac ako tridsať po sebe nasledujúcich kalendárnych dní, z dôvodu choroby alebo rodinných dôvodov preukázateľným spôsobom,
2. ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom, alebo závažnými dôvodmi: v týchto prípadoch uhrádza zákonný zástupca pomernú časť určeného príspevku.

**Čl. III - Školská jedáleň – určenie výšky príspevku**

1. Obec Ladomirová v zmysle § 140, ods. 9, zákona č.245/2008 Z.z. zb. o výchove a vzdelávaní a o zmene a doplnení niektorých zákonov určuje výšku denného príspevku na nákup potravín na jedno jedlo podľa vekových kategórií stravníkov:

1. fin. pásmo

1. Pre stravníka v MŠ **1,05,- EUR**
2. Pre stravníka v ZŠ (1. stupeň) **0,88,- EUR**
3. Dospelí stravníci (zam. školy a škol. zariadení) **1,05,- EUR**

ŠJ poskytuje stravovanie: deťom a žiakom počas ich pobytu v školskom zariadení alebo v škole a dospelým osobám.

2. Tento príspevok sa uhrádza vopred do 10. dňa  v danom kalendárnom mesiaci.

3. Režijné náklady na jedného žiaka sú vo výške **1,- EUR / mesiac**.

**Čl. IV - Povinnosti zákonného zástupcu žiaka**

1. Zákonný zástupca žiaka je povinný oboznámiť sa s výškou poplatkov za pobyt v školskom zariadení, resp. na čiastočnú úhradu nákladov na činnosť školského zariadenia.

2. Zákonný zástupca žiaka uhrádza náklady stanovené týmto VZN včas a bezodkladne.

3. Ak zákonný zástupca žiaka neuhradí poplatky určené týmto VZN dva po sebe nasledujúce mesiace, riaditeľ školy alebo školského zariadenia:

1. umožní zákonnému zástupcovi žiaka ( dieťaťa ) možnosť splátkového kalendára s tým, že bude celá dĺžna čiastka splatená do konca príslušného školského roka,
2. po vyčerpaní všetkých dostupných možností má riaditeľ školy, školského zariadenia právo rozhodnúť o vyradení žiaka (dieťaťa) z evidencie školského zariadenia.

4. Zákonný zástupca je povinný predložiť škole alebo školskému zariadeniu rozhodnutie, ktoré ho oprávňuje uhrádzať poplatky podľa osobitného predpisu bezodkladne po jeho doručení (hmotná núdza a životné minimum).

**Čl. V - Záverečné ustanovenia**

1. Zmeny a doplnky tohto všeobecného záväzného nariadenia schvaľuje obecné zastupiteľstvo obce Ladomirová.

2. Týmto VZN sa rušia v plnom rozsahu predchádzajúce VZN obce Ladomirová o výške mesačného príspevku na čiastočnú úhradu nákladov škôl, školských zariadení v pôsobnosti obce Ladomirová, s účinnosťou od .......................... .

3. Toto VZN o výške mesačného príspevku na čiastočnú úhradu nákladov škôl, školských zariadení bolo schválené Obecným zastupiteľstvom v Ladomirovej dňa ..................... uznesením číslo ..........................

4. Toto všeobecne záväzné nariadenie nadobúda účinnosť ....................

V Ladomirovej, dňa ...........................

PhDr. Vladislav Cuper

Starosta obce